**41.§**

# **Par maksu par paraksta apliecināšanu**

(A.Lastiņa)

Noklausoties Ogres novada pašvaldības juridiskās nodaļas vadītājas Stefānijas Bertmanes informāciju un pamatojoties uz likuma "Par tautas nobalsošanu, likumu ierosināšanu un Eiropas pilsoņu iniciatīvu" 22. panta otro un trešo daļu un likuma "Par pašvaldībām" 14. panta pirmās daļas 14. punkta g. apakšpunktu,

**balsojot: PAR –** 15 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, M.Siliņš, L.Strelkova, I.Tamane, I.Vecziediņa), **PRET** – nav, **ATTURAS** – nav,

Ogres novada dome **NOLEMJ:**

1. Noteikt maksu par paraksta, kas saistīts ar parakstu vākšanu par likumprojektu vai Satversmes grozījumu projektu, apliecināšanu Ogres novada pašvaldības centrālajā administrācijā "Ogres novada pašvaldība" un Ogres novada pagastu pārvaldēs **1.00 *euro*** (tai skaitā PVN) apmērā.
2. Pilnvarot Ogres novada pašvaldības domes centrālās administrācijas "Ogres novada pašvaldība" klientu apkalpošanas speciālistus un Ogres novada pagastu pārvalžu sekretārus veikt parakstu, kas saistīti ar parakstu vākšanu par likumprojektu vai Satversmes grozījumu projektu, apliecināšanu.